stanford-oval/wikipedia huggingface dataset:
Katalonian sosialistien puolue

| Partit dels Socialistes de Catalunya |
| --- | --- |
  
Perustettu:  1978
Johto:   Àngel Ros (pj.) 
Ideologia:  Keskusta-vasemmisto sosialidemokratia
Europarlamentaarikkoja:  2 / 50
Edustajainhuone:  14/ 350
Senaatti:  8 / 264
Katalonian parlamentti:  19 / 135
Kansainväliset jäsenyydet:  Sosialistinen internationaali/Euroopan sosialistipuolue
Kotisivu:  www.socialistes.cat
Infobox OKNimi-testi OK: 
Katalonian sosialistien puolue (katalaaniksi: Partit dels Socialistes de Catalunya, eli PSC, esp. Partido de los Socialistas de Cataluña)  on Kataloniassa toimiva PSOE:n alueellinen puolue. Puolue on perustettu vuonna 1978 ja sen puheenjohtaja on Àngel Ros.
Aiheesta muualla

Kuvia tai muita tiedostoja aiheesta Katalonian sosialistien puolue Wikimedia Commonsissa
Kangaslampi (Viitasaari, Honkakoski)

| Kangaslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°13′38″N, 25°46′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskupuro:  puro Vuorijärveen 
Järvinumero:  14.426.1.011
Mittaustietoja
Pinnankorkeus:  150,3 m  
Pituus:  370 m  
Leveys:  130 m  
Rantaviiva:  0,879 km  
Pinta-ala:  2,947 ha  
Tilavuus:  0,000187 km³ 
Keskisyvyys:  6,35 m  
Suurin syvyys:  12 m  
Saaria:  ei saaria 
 fiKangaslampi 
Kangaslampi  on Keski-Suomessa Viitasaarella  Honkakosken lähellä sijaitseva lampi.
Maantietoa

Lampi on 370 metriä pitkä, 130 metriä leveä, ja sen pinta-ala on 2,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 187 000 kuutiometriä. Sen keskisyvyys on 6,4 metriä ja suurin syvyys on 12,0 metriä. Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Heinäjoen valuma-alueeseen (14.426) se kuuluu. Lammen vedenpinnan korkeus on 150,3 metriä mpy.
Kapinaliitto

Kapinaliiton tunnus.
Liittouma Tasavallan palauttamiseksi (engl. Alliance to Restore the Republic) (tunnettu tavallisemmin nimillä Kapinaliitto (engl. Rebel Alliance) ja Kapina (engl. Rebellion)) on ryhmittymä Tähtien sodan kuvitteellisessa universumissa.
Kapinaliitto vastustaa Galaktista Imperiumia ja soti tätä vastaan palauttaakseen Vanhan tasavallan ihanteet. Kapinaliittoa edustavat myös alkuperäisen vuoden 1977 Tähtien sota -elokuvan (myöhemmältä nimeltään Star Wars: Episodi IV – Uusi toivo) päähenkilöt, kuten myös muissa alkuperäisen trilogian elokuvissa: Imperiumin vastaisku (1980) ja Jedin paluu (1983). Järjestön alkuperään viitattiin elokuvassa Star Wars: Episodi III – Sithin kosto (2005) sekä sen varhaisimpiin toimiin televisiosarjassa Star Wars Rebels ja elokuvassa Rogue One: A Star Wars Story (2016).
Merkittäviä kapinallisia > Alkuperäiset perustajat

Galen Marek ("Starkiller") (vain Expanded Universessa)
Senaattori/Kansleri Mon Mothma (Kapinaliiton pääjohtaja)
Senaattori Bail Organa
Kuoli vuonna 0 eYt Kuolemantähden tuhottua hänet planeetta Alderaanin ja sen muiden asukkaiden mukana.
Senaattori Garm Bel Iblis (vain Expanded Universessa)
Senaattori Padmé Amidala
Kuoli vuonna 19 eYt eikä virallisesti ollut Kapinaliiton jäsen, mutta oli ennen kuolemaansa yksi Imperiumin perustamista vastustaneista senaattoreista.
Kenraali Rahm Kota (vain Expanded Universessa)
Merkittäviä kapinallisia > Upseerit ja sotilaskomentajat

Gial Ackbar – Avaruuslaivaston amiraali ja ylin komentaja.
Cassian Andor – Kapteeni ja tiedustelu-upseeri.(vain kaanonissa)
Kuoli vuonna 0 eYt Scarifin taistelussa.
Raymus Antilles – Tantive IV :n kapteeni.
Kuoli vuonna 0 eYt Darth Vaderin tappamana.
Wedge Antilles – Kenraali ja Konnalaivueen (Rogue Squadron) johtaja.
Lando Calrissian – Kenraali ja entinen Pilvikaupungin käskynhaltija.
Jan Dodonna – Massassi-ryhmän (Massassi Group) kenraali ja Yavin 4:n Base Onen komentaja.
Crix Madine – Kenraali ja tiedustelupalvelun johtaja.
Leia Organa – Alderaanin prinsessa/diplomaatti sekä Vastarinnan kenraali.
Kuoli vuonna 35 jYt Ajan Klossilla käyttäessään viimeiset voimansa kutsuakseen poikaansa Kylo Reniä ja saadakseen tämän palaamaan valoisalle puolelle.
Carlist Rieekan – Kenraali ja Hothin Echo Basen komentaja.
Jun Sato – Komentaja ja Feeniks-ryhmän (Phoenix Squadron ) johtaja.(vain kaanonissa)
Kuoli vuonna 2 eYt Atollonin taistelussa.
Col Serra - Renegade Squadronin komentaja.(vain Expanded Universessa)
Luke Skywalker – Komentaja ja jediritari.
Kuoli vuonna 34 jYt Ahch-Tolla käyttäessään liikaa voimaa pelastaakseen Craitille lähettämällään kuvajaisella Vastarintaliikkeen Ensimmäisen ritarikunnan hyökkäykseltä.
Han Solo – Kenraali ja entinen salakuljettaja.
Kuoli vuonna 34 jYt Tähdentappajatukikohdassa poikansa Kylo Renin tappamana.
Hera Syndulla – Kenraali (aiemmin kapteeni) ja Ghostin lentäjä.(vain kaanonissa)
Ahsoka Tano – Fulcrum-verkoston perustaja ja entinen jedipadawan.(vain kaanonissa)
Aiheesta muualla

Kuvia tai muita tiedostoja aiheesta Kapinaliitto Wikimedia Commonsissa
Katalonian tasavalta (2017)

Katalonian tasavalta oli tunnustamaton valtio, jonka Katalonian parlamentti julisti itsenäiseksi Espanjasta 27. lokakuuta 2017. Itsenäisyys julistettiin Katalonian itsenäisyyttä koskevan kansanäänestyksen tulosten perusteella. Julistus hyväksyttiin äänin 70–10. Kaksi äänesti tyhjää. Lisäksi 53 alueparlamentin edustajaa boikotoi äänestystä (parlamentissa on 135 paikkaa). Itsenäisyysjulistusta edelsi Katalonian kriisi 2017. Puigdemontin luettua Katalonian itsenäistymisjulistuksen hän perui sen vain kahdeksan sekuntia myöhemmin ja pyrki puheessaan hakemaan dialogia Espanjan keskushallinnon kanssa.
Itsenäisyysjulistuksen jälkeen Espanja purki Katalonian itsehallinnon. Katalonian itsehallinnon puheenjohtaja Carles Puigdemont ja osa hänen hallituksensa jäsenistä pakenivat Espanjan oikeuslaitosta Belgiaan. Espanjan perustuslakituomioistuin mitätöi itsenäisyysjulistuksen 31. lokakuuta 2017.
Aiheesta muualla

Government of Catalonia (Arkistoitu – Internet Archive) (englanniksi)
Parliament of Catalonia (katalaaniksi)
Karvaslaipikka

| Karvaslaipikka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Ylälahko::  Rosanae
Lahko::  Malpighiales
Heimo::  Phyllanthaceae
Suku::  Laipikat Phyllanthus
Laji::  acidus
Kaksiosainen nimi
 Phyllanthus acidus  (L.) Skeels 
Katso myös
   Karvaslaipikka Wikispeciesissä   Karvaslaipikka Commonsissa 
Infobox OKNimi-testi OK: 
Karvaslaipikka (Phyllanthus acidus) on kasvilaji, joka kuuluu laipikoiden sukuun. Se on pieni puu tai pensas, jota kasvatetaan syötävien hedelmien vuoksi. Happamista hedelmistä valmistetaan monenlaisia säilykkeitä ja mehuja.
Tuntomerkit

Karvaslaipikka on pieni puu tai pensas, joka kasvaa 2–9 metriä korkeaksi. Sen matala ja leveän pensasmainen latvus on monihaarainen. Se muistuttaa paljon toista trooppista hedelmäpuuta, bilimbiä, joka ei kuitenkaan ole sille sukua. Lehdet ovat vuorottaisia, lyhytruotisia, usein puikeita ja 2–7,5 cm pitkiä. Pienet vaaleanpunaiset kukat ovat tertuissa, jotka kasvavat suoraan paksujen oksien lehdettömistä varsista. Kellertävät ja 1–2,5 cm pitkät hedelmät ovat luumarjoja. Niiden sisältämässä kivessä on 4–6 siementä. Syötävät hedelmät ovat mehukkaita mutta happamia.
Levinneisyys

Karvaslaipikan uskotaan olevan alun perin kotoisin Madagaskarilta. Se on tuotu sieltä Aasian etelä- ja kaakkoisosiin jo esihistoriallisina aikoina. Historiallisina aikoina sitä on alettu kasvattaa myös Amerikan mantereiden trooppisissa osissa. Nykyään puuta kasvaa kaikkialla tropiikissa.
Käyttö

Karvaslaipikkaa kasvatetaan hedelmäpuuna. Sen kypsät hedelmät voidaan syödä sellaisenaan, mutta ne ovat niin happamia, että yleisemmin niistä valmistetaan sokeriliemessä keittämällä mehua, siirappia tai säilykkeitä. Kasvin lehtiä käytetään lisäksi vihanneksena osissa trooppista Aasiaa.
Aiheesta muualla

ITIS: Phyllanthus acidus (englanniksi)
United States Department of Agriculture (USDA): Phyllanthus acidus (englanniksi)
Hedelmiä.
Keski-Afrikan keisarikunta

Keski-Afrikan keisarikunta (ransk. Empire centrafricain) oli lyhytikäinen, keisarikunnaksi julistautunut valtio. Se korvasi Keski-Afrikan tasavallan joulukuussa 1976, mutta tasavalta palautettiin vuonna 1979. Keisarikunta oli virallisesti perustuslaillinen monarkia, mutta todellisuudessa absoluuttinen monarkia. Keisarina toimi Jean-Bédel Bokassa, joka käytti titteliä Bokassa I. Ennen tätä hän johti maata presidenttinä. Bokassa julistautui keisariksi 4. joulukuuta 1976 ja kruunajaiset järjestettiin tasan vuosi myöhemmin, 4. joulukuuta 1977.
Keisarikunta lakkautettiin ja tasavalta palautettiin 21. syyskuuta 1979, kun Ranskan tukemat joukot syrjäyttivät Bokassan.
Aiheesta muualla

Kuvia tai muita tiedostoja aiheesta Keski-Afrikan keisarikunta Wikimedia Commonsissa
Karen Persyn

Karen Persyn (s. 31. maaliskuuta 1983 Rumst, Antwerpenin provinssi, Belgia) on belgialainen alppihiihtäjä.
Persyn sijoittui junioreiden MM-kilpailuissa 2003 pujottelussa 12:nneksi. Aikuisten arvokilpailuissa hän debytoi St. Antonin MM-kilpailuissa 2001. Hän on sijoittunut pujottelussa 29:nneksi Åren MM-kisoissa 2007, 21:nneksi Val d'Isèren MM-kisoissa 2009 ja 27:nneksi Vancouverin olympialaisissa 2010.
Persyn osallistui maailmancupin kilpailuun ensimmäisen kerran Söldenissä lokakuussa 2001. Hän on sijoittunut kaksi kertaa maailmancupin pisteille: hän oli Mariborin pujottelussa 28:s tammikuussa 2004 ja 16:s tammikuussa 2009. Euroopan cupissa hän on sijoittunut kolmanneksi Amneville Les Thermes'n hallikilpailussa marraskuussa 2008.
Kauhanen

Kauhanen on muun muassa seuraavien suomalaisten ihmisten sukunimi:
Aarne Kauhanen (1909–1949), valtiollisen poliisin Valpon esittelijä
Anna Löppönen-Kauhanen (1873–1947), taidemaalari
Armas Kauhanen (nimimerkki Kuha, 1907–1980), rikostoimittaja
Eleonoora Kauhanen (s. 1999), näyttelijä, tanssija ja laulaja
Eveliina Kauhanen, näyttelijä
Hellevi Kauhanen (1916–1995), lastenkirjailija
Ilpo Kauhanen (s. 1973), suomalais-saksalainen jääkiekkomaalivahti
Jarno Kauhanen (s. 1978), jalkapallomaalivahti
Jukka-Pekka Kauhanen (s. 1963), raviohjastaja, -valmentaja ja hevoskasvattaja
Kalle Kauhanen (1900–1969), poliitikko ja muurari
Maija Kauhanen (s. 1986), kansanmuusikko ja kanteleensoittaja
Olavi Kauhanen (1926–2013), keihäänheittäjä ja lentopalloilija
Olli Kauhanen (s. 1948), eräkirjailija
Pekka Kauhanen (1954–2020), kuvanveistäjä
Pentti Kauhanen (1932–1990), työläinen ja poliitikko (SKDL, SKP)
Sami Kauhanen (s. 1972), raviohjastaja ja Jokerien toimitusjohtaja, Jukka-Pekka Kauhasen veli
Sylvi Kauhanen (1906–1993), toimittaja ja lastenkirjailija
Tuomas Kauhanen (s. 1985), rap-artisti
Walfrid Kauhanen (1881–1940), taidemaalari.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Karvaskurkku

| Karvaskurkku |
| --- | --- |
 Emikukka
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Cucurbitales
Heimo::  Kurkkukasvit Cucurbitaceae
Suku::  Karvaskurkut Momordica
Laji::  charantia
Kaksiosainen nimi
 Momordica charantia  L. 
Katso myös
   Karvaskurkku Wikispeciesissä   Karvaskurkku Commonsissa 
Infobox OKNimi-testi OK: 
Karvaskurkku eli palsamikarvaskurkku (Momordica charantia) on trooppinen köynnöskasvi, jonka karvaita hedelmiä käytetään ruoaksi.
Ulkonäkö ja koko

Karvaskurkku on ruohovartinen köynnös, joka kiipeää tukea saadessaan imukärhillään 2-4 metrin korkeuteen. Sen lehdet ovat sormiliuskaiset, kukat oranssinsävyiset.
Lehdissä on 5-7 liuskaa, ja niiden koko on 4-10 x 7-12 cm. Lehdet ovat ylä- ja alapinnaltaan harvahkon karvoituksen peitossa. Varsi jää alle kaksi senttimetriä paksuksi. Sekä lehdistä että varsista tulee murskattaessa pistävä haju.
Levinneisyys

Karvaskurkku on lähtöisin Intiasta, mutta se on levinnyt viljelykarkulaisena Australiaan. Sitä kasvatetaan myös muualla Aasiassa, Afrikassa ja latinalaisessa Amerikassa.
Käyttö

Karvaskurkun hedelmä poimitaan raakana ja kypsennetään. Sen maku on kitkerä, mutta se sisältää paljon kaliumia, A- ja C-vitamiinia. Siinä on myös runsaasti fosforia. Karvaskurkkua on käytetty paljon myös rohdoksena kansanlääkinnässä. Länsimaissa on tutkittu sen käyttämistä diabeteksen hoidossa.
Aiheesta muualla

Suomen Lajitietokeskus: Karvaskurkku (palsamikarvaskurkku) – Momordica charantia
ITIS: Momordica charantia (englanniksi)
United States Department of Agriculture (USDA): Momordica charantia (englanniksi)
Flora of China: Momordica charantia (englanniksi)
D. Sathish Kumar*, K. Vamshi Sharathnath, P. Yogeswaran, A. Harani, K. Sudhakar, P. Sudha, David Banji: A medicinal potency of Momordica charantia, International Journal of Pharmaceutical Sciences Review and Research, Volume 1, Issue 2, March – April 2010; Article 018 (englanniksi) (pdf)
Kokonainen karvaskurkku, puolitettu karvaskurkku ja poikkileikattu karvaskurkku.
Kielekepilvi

Supersoluun liittyvä kielekepilvi
Kielekepilvi on vaakasuora kuuropilven uloke. Se liittyy ukkospilven puuskarintamaan, joka on nousevan ja laskevan ilmavirtauksen raja. Kielekepilven lähestyvällä, ulommalla puolella on yleensä nouseva ilmavirtaus, kielekkeen juuressa pyörteinen.
Wikimedia Commonsissa on kuvia tai muita tiedostoja aiheesta .
Karen Sisco

| Karen Sisco |
| --- | --- |
Kehittäjä(t):  Jason Smilovic
Pääosissa:   Carla Gugino  Robert Forster  Bill Duke 
Alkuperämaa:  Yhdysvallat
Alkuperäiskieli:  englanti
Verkko:  ABC
Esitetty:  1. lokakuuta 2003 – 12. marraskuuta 2003
Tuotantokausia:  1
Tuotanto
Tuottaja(t):   Danny DeVito  Michael Shamberg  Stacey Sher  John Landgraf  Bob Brush  Michael Dinner 
Säveltäjä(t):  Jon Ehrlich
Aiheesta muualla
IMDb 
Karen Sisco on yhdysvaltalainen rikosdraamasarja, jonka pääosassa näyttelee Carla Gugino. Sarjan loi romaanikirjailija Elmore Leonard, joka perustuu hahmoon joka esiintyi useissa hänen töissään ja elokuvassa Mieletön juttu (1998). Sarja debytoi 1. lokakuuta 2003 American Broadcasting Companyn kanavalla. Sarja lopetettiin seitsemän jakson jälkeen.
Järvistenlampi

| Järvistenlampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°05′00″N, 26°33′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Ala-Järvistenjärveen 
Järvinumero:  14.944.1.003
Mittaustietoja
Pinnankorkeus:  82,4 m  
Pituus:  550 m  
Leveys:  210 m  
Rantaviiva:  1,22 km  
Pinta-ala:  5,979 ha  
Saaria:  ei saaria 
 fiJärvistenlampi 
Järvistenlampi  on Kymenlaaksossa Kouvolassa  Ruokoniemen lähellä sijaitseva lampi.
Maantietoa

Lampi on 550 metriä pitkä, 210 metriä leveä, ja sen pinta-ala on 6,0 hehtaaria. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Johdasjärven valuma-alueeseen (14.944) se kuuluu. Lammen vedenpinnan korkeus on 82,4 metriä mpy.
Kari Kinnaslampi

Kari Mikael Kinnaslampi (s. 1. maaliskuuta 1964 Oulu) on suomalainen näyttelijä, joka on esiintynyt muun muassa televisiosarjoissa Uusi päivä, Elämän suola ja Salatut elämät. Kinnaslampi on koulutukseltaan teatteritaiteen maisteri. Hän on toiminut Varkauden teatterin johtajana vuodesta 2002. Hän on toiminut näyttelijänä Tampereen Teatterissa 1989–1991, teatterijohtaja-ohjaajana Lohjan teatterissa 1997–1998 ja ohjaajana Poleenin teatterissa 2002.
Kinnaslampi perusti vuonna 2009 oman Teatteri Tulen, joka on toiminut kesäteatterina Helsingin Taivallahdessa. Kesästä 2021 lähtien Teatteri Tuli on toiminut Helsingin Kivinokassa. Teatteri joutui keväällä 2021 Maria Nordinin ja Kristallipuolueen häirinnän kohteeksi, ja sen Uppo-Nalle-esityksessä rokotusta antavan lääkärin väitettiin mainostavan koronarokotusta. Hahmo muutettiin painostuksen vuoksi torimummoksi, jota esitti Antti Rytsölä.
Taivallahden Kesäteatteri

Kinnaslammen Teatteri Tuli pyöritti Taivallahden Kesäteatteria Helsingin Töölössä vuosina 2016–2020. Teatteri joutui väistymään Taivallahdesta tulevan saksalaisen kylpylän tilalta.
Taivallahden Kesäteatteri > Tuotannot

1.8.2020 Peter Pan
26.8.2019 Lentävät morsiamet
6.7.2019 Hotelli Humina
26.6.2019 Sirkuspelle Hermanni
7.7.2018 Lentävät Morsiamet  Tero Tiittanen, Johanna Puhakka, Kirsi Mäkelä, Birgitta Taussi
8.7.2017 Tukkijoella
29.6.2017 Risto Räppääjä
Valtteri Gutev, Kreetta Kiviniemi, Birgitta Taussi, Taneli Läykki ja Pietari Panula
Näytelmän ohjasi Kari Kinnaslampi ja koreografiasta vastasi Heidi Suur-Hamari.
6.7.2016 Rosvo-Roope  Tommi Soidinmäki, ohjasi Kari Kinnaslampi
Teatteri Tuli

11.06.2015 Myöhästynyt hääyö
28.06.2014 Leipurin vaimo
29.06.2013 Pesärikko
30.06.2012 Onnen maa
11.06.2011 Tohvelisankarin rouva
Aiheesta muualla

Kari Kinnaslampi Internet Movie Databasessa. (englanniksi)
Karen Seto

| Karen C Seto> 司徒靜儀 |
| --- | --- |

Henkilötiedot
Syntynyt: Hong Kong
Arvonimi: Yhdysvaltojen tiedeakatemian jäsen
Koulutus ja ura
Tutkinnot:  Kalifornian yliopisto (Santa Barbara) Bostonin yliopisto
Opinnot:  maantieteen tohtori
Väitöstyön ohjaaja:  Curtis E. Woodcock
Instituutti:  Yale
Tutkimusalue:  Kaukokartoitus, maantiede, kaupungistuminen, global change (käännä suomeksi) ja ilmastonmuutos
Karen C. Seto on maantieteen ja kaupungistumisen professori Yalen metsä- ja ympäristötutkimuksen korkeakoulussa. Hän tutkii kaupungistumisen vaikutusta planeettaan. Hänet tunnetaan erityisesti kaupunkien maankäytön analysoimisesta satelliittikaukokartoituksen avulla kaupunkialueiden laajentumisen ennustamiseksi ja kaupungistumisen laajamittaisten ympäristövaikutusten arvioimiseksi. 
Hänellä on laaja kenttätyökokemus Aasiasta, erityisesti Kiinasta ja Intiasta.
Seto syntyi Hongkongissa ja varttui Kaliforniassa. Hän suoritti valtiotieteen kandidaatin tutkinnon Kalifornian yliopistosta Santa Barbarassa ja valmistui Bostonin yliopistosta  kaksoismaisterin tutkinnolla kansainvälisissä suhteissa sekä resurssien ja ympäristön hallinnassa. Tohtorin tutkinnon hän suoritti maantieteestä vuonna 2000. Seto on työskennellyt lukuisissa kansallisissa ja kansainvälisissä tieteellisissä elimissä, kuuten Yhdysvaltain hiilenkiertotutkimuksen ohjausryhmässä, Yhdysvaltain kansallisen tutkimusneuvoston kaupunkien kestävää kehitystä käsittelevässä komiteassa sekä IPCC:n viidennen arviointiraportin koordinoivana johtajana.
Seto on saanut NSF CAREER Award -palkinnon, NASA New Investigator Program (Career) Award -palkinnon, Research Excellence Award -palkinnon American Association of Geographers -järjestöltä sekä National Geographic Research Grant -avustuksen. Hänet nimitettiin Aldo Leopoldin stipendiaatiksi vuonna 2009. Hän on Yhdysvaltojen tiedeakatemian jäsen vuodesta 2017.
Karen Percy

| Mitalit> Maa:   Kanada.Naisten alppihiihto. Olympialaiset  | Mitalit> Maa:   Kanada.Naisten alppihiihto. Olympialaiset  | Mitalit> Maa:   Kanada.Naisten alppihiihto. Olympialaiset  | Maa:   Kanada> Naisten alppihiihto. |
| --- | --- | --- | --- |
|  Pronssia | Calgary 1988 | syöksylasku |  |
|  Pronssia | Calgary 1988 | supersuurpujottelu |  |
| MM-kilpailut  | MM-kilpailut  | MM-kilpailut  |  |
|  Hopeaa | Vail 1989 | syöksylasku |  |
Karen Lynne Percy-Lowe (s. 10. lokakuuta 1966 Edmonton) on kanadalainen alppihiihtäjä, olympia- ja MM-mitalisti. Hän kilpaili maailmancup-tasolla vuosina 1985–1990.
Percy sijoittui Bormion MM-kilpailuissa 1985 alppiyhdistetyssä 11:nneksi ja syöksylaskussa 13:nneksi. Crans-Montanan MM-rinteillä 1987 hän oli yhdistetyssä seitsemäs ja syöksylaskussa kymmenes.
Percy sai Calgaryn olympialaisissa 1988 kaksi pronssimitalia: syöksylaskussa hän hävisi hopeaa saaneelle Brigitte Oertlille yhden sadasosasekunnin, supersuurpujottelussa hän kukisti neljänneksi tulleen Regine Mösenlechnerin neljällä sadasosalla. Alppiyhdistetyssä hän sijoittui neljänneksi. Vailin MM-kilpailuissa 1989 hän saavutti hopeaa syöksylaskussa, vain sadasosan Karin Dedleriä nopeampana. Supersuurpujottelussa hän oli kymmenes.
Percy sijoittui maailmancupin kokonaiskilpailussa yhdeksänneksi kaudella 1988–1989. Alppiyhdistetyn cupissa hän oli kolmas kaudella 1987–1988, neljäs kaudella 1988–1989 ja viides kaudella 1986–1987 sekä syöksylaskucupissa neljäs kaudella 1987–1988. Maailmancupin osakilpailuissa hän sijoittui kaksi kertaa toiseksi ja kolme kertaa kolmanneksi.
Karen Percy on naimisissa entisen jääkiekkoilijan Kevin Lowen kanssa.
Kieleily

Kieleily (engl. languaging) on käsite, jolla on pyritty kuvaamaan kieltä ihmisen lajityypillisenä yhteistoiminnan muotona, joka mahdollistaa inhimillisen sosiaalisen järjestyksen muodostumisen. Sana on oleellisesti (englannissa) verbimuoto ja (suomessa) deverbaalinen johdos, millä on pyritty korostamaan sellaista näkemystä ’kieleen’, jossa valmiiden yksiköiden (sanojen, morfeemien, äänteiden) ja niitä koskevien sääntöjen sijaan korostuu prosessuaalisuus ja dynaamisuus. Termi on peräisin chileläisiltä biologeilta ja filosofeilta Humberto Maturanalta ja Francisco Varelalta.
Kieleilyn käsitettä on käytetty esimerkiksi radikaalissa ekolingvistiikassa, jossa integrationistista koulukuntaa (esimerkiksi Roy Harris) seuraten on haluttu erottautua niin perinteisen kielitieteen tavasta rajata kieli erilleen muusta viestinnästä kuin niistä välineistä, joilla se on kieltä kuvannut – yksiköistä ja niitä koskevista säännöistä tai normeista. Radikaali ekolingvistiikka näkee kielen nousevan ”laajennetussa inhimillisessä ekologiassa” kulttuurin, toiminnan ja ruumiinliikkeiden yhteensulaumana. Tällöin kaikki puhunnokset tai kielenilmaukset voidaan Charles Sanders Peircen semioottista terminologiaa käyttäen nähdä ensisijaisesti ikonisina ja indeksaalisina pikemmin kuin perinteiseen tapaan symbolisina, joskin ne samalla voidaan nähdä symbolisaatioina aiemmin kohdatuista ikoneista ja indekseistä.
Karin Söder

| Karin Söder |
| --- | --- |
 Karin Söder vuonna 2012
Ruotsin ulkoministeri
 1976–1978  
Pääministeri:  Thorbjörn Fälldin
Edeltäjä:  Sven Andersson
Seuraaja:  Hans Blix
Ruotsin keskustapuolueen puheenjohtaja
 1985–1987  
Edeltäjä:  Thorbjörn Fälldin
Seuraaja:  Olof Johansson
Ruotsin sosiaaliministeri
 1979–1982  
Pääministeri:  Thorbjörn Fälldin
Edeltäjä:  Gabriel Romanus
Seuraaja:  Sten Andersson
Kansanedustaja
 1971–1991  
Ryhmä/puolue:  Keskusta
Henkilötiedot
Syntynyt: 30. marraskuuta 1928  Kil, Ruotsi
Kuollut: 19. joulukuuta 2015 (87 vuotta)  Täby, Ruotsi
Ammatti:  opettaja, poliitikko
Karin Ann-Marie Söder (o.s. Bergenfur, 30. marraskuuta 1928 Frykerud, Värmlanti – 19. joulukuuta 2015 Täby) oli ruotsalainen poliitikko. Hän toimi keskustapuolueen puheenjohtajana vuosina 1985–1987 ollen Ruotsin ensimmäinen puolueen puheenjohtajaksi valittu nainen. Söder oli myös yksi maailman ensimmäisistä naisulkoministereistä.
Tausta ja yksityiselämä

Söder syntyi vuonna 1928. Hänen isänsä, Yngve Bergenfur, oli ammatiltaan opettaja ja äiti, Lilly Bergenfur, oli kotiäiti. Äiti sairastui rintasyöpään, mutta selvisi siitä hyvin. Tästä huolimatta Kari joutui huolehtimaan nuoremmista sisaruksistaan jo varhain.
Politiikan ohella Söder toimi Ruotsin Pelastakaa lapset -järjestön puheenjohtajana vuosina 1983–1995 ja Pohjoismaiden neuvoston puheenjohtajana vuosina 1984–1985 ja 1989–1990. Hän toimi myös muutamien yritysten, muun muassa Skandian ja Wermlandsbankenin hallituksissa, ja Kungliga tekniska högskolanin hallituksessa.
Karin Söderin elämäkerta Centerpartist, Nordist, Idealist ilmestyi vuonna 2003.
Söder kuoli Täbyssä 19. joulukuuta 2015.